﻿ Помощни и защитни средства изпрати Пловдив за общинските болници на София, Варна и Бургас (СНИМКИ) - DC news
Коце Видолов празнува 50-годишен юбилей! (ВИДЕО) - преди 42 мин
Помощни и защитни средства изпрати Пловдив за общинските болници на София, Варна и Бургас (СНИМКИ)
Даренията, осигурени от частни фирми, връчи кметът на града под тепетата
Кметът на Пловдив Здравко Димитров връчи дарение от помощни и защитни средства на общинските болници и социални домове в града под тепетата, София, Бургас и Варна. Помощта включва 150 инвалидни колички, изработени и дарени от авиоремонтния завод за хеликоптери и самолети – „Авионамс“ АД. За столицата ще заминат 50 от количките, а по 25 бройки ще отидат за здравните общински заведения в двата морски града. Другите 50 остават в Пловдив.
Колички също така бяха разпределени за общинските болници „Св. Мина“ и „Св. Пантелеймон“, както и всички ДКЦ-та. Специално дарение беше направено и за УМБАЛ „Св. Георги“, УМБАЛ „Каспела“ и УМБАЛ „Пълмед“.
Отделно – козметичната компания „Роза импекс“ предостави безвъзмездно 300 защитни костюма за многократна употреба и 300 предпазни шлема, които ще бъдат разпределени между пловдивските болници, определени за прием на болни с COVID-19.